Τη βοήθεια των χρηστών των social media ζητά μητέρα κοριτσιού που παρασύρθηκε και εγκαταλείφθηκε από ασυνείδητο οδηγό στη Θεσσαλονίκη, προκειμένου να τον βρει.

Η Φωτεινή Σαμαρά ανέβασε σε δημόσια ομάδα στο Facebook το βίντεο όπου κατεγράφη το ατύχημα, ζητώντας παράλληλα επιπλέον πληροφορίες για το όχημα, μάρκας Alfa Romeo 147, μαύρου χρώματος, με φιμέ τζάμια και ασημί χειρολαβές στις πόρτες.

«Η πινακίδα του είναι στο πλάι. Ίσως κάποιος να ξέρει κάτι με τα χαρακτηριστικά που δίνω» γράφει σχετικά.

Ακολουθεί η ανάρτηση και το βίντεο. Όπως έγραψε στα σχόλια, το κορίτσι υπέστη τραύματα και θα χρειαστεί λίγος καιρός για να γίνει τελείως καλά, αλλά αποφεύχθηκαν τα χειρότερα.